section_heading: Prvi svjetski rat
paragraph_text: U svibnju 1915. von der Wenge imenovan je načelnikom stožera 6. armije kojom je zapovijedao bavarski princ Rupprecht. U tom svojstvu sudjeluje u Drugoj bitci u Artoisu. U studenom 1915. premješten je na Istočno bojište gdje je imenovan načelnikom stožera 9. armije pod zapovjedništvom princa Leopolda. Istodobno je obnašao dužnost i načelnika stožera Grupe armija Leopold Bavarski u čijem sastavu se 9. armija nalazila. Navedenu dužnost obnaša do rujna 1916. kada postaje zapovjednikom 32. pješačke brigade, nakon čega je u siječnju 1917. promaknut u čin general bojnika.